4k چییە؟
بڵاوکراوەتەوە
2013/06/02
دۆخی بوچوون
کراوەیە ( ۔4۔ )
بەدڵنیایەوە هەندێکمان ئەم وشەیەمان بەرچاو کەوتووە، بەڵام مانای چییە و لەچییەوە هاتووە!
بەم دواییانە میدیاکان باسی ئەوەیان دەکرد کەوا (پلەی ستەیشن ٤ ) پشتگیری 4K دەکات، هەروەها لەوانەیە هەواڵی ئەوەشتان بیستبێت کەوا ژاپۆن بەنیازە یارییەکانی تۆپی پێی جیهانی بەرازیل لە ٢٠١٤ بەشێوەی 4k بگوازێتەوە.
بەکورتی و کرمانجی 4k واتە وردی ئاییندە (Future resolution).
4K فۆرماتێکی دیجیتاڵیی ڤیدیۆییە کە چوار ئەوەندەی وردیەکانی Full HD 1080 P بەرزترە.
ناوە فەرمییەکەی 4K بریتییە لە UHD TV یان UHD واتە Ultra high definition television تەلەفزیۆنی پێناسە بەرز، بەو واتایەی وردی دەگاتە ٢١٦٠x٣٨٤٠ پیکسەل لە کاتێکدا ستاندارتی تەلەفزیۆنەکانی ئەمڕۆ ١٠٨٠ بە ١٩٢٠ پیکسەلن.
4K بە واتایی ٤٠٠٠ واتە پیکسەلەکان (خاڵەکان) بەشێوەی شاوڵی ٣٨٤٠ پیکسەڵە، بەڵام لێرە نزیکەی ئەو ژمارەیە کراوە بە ٤٠٠٠ بۆ نمونە ئەگەر ٣٤٩٩ بوایە کەم دەکرایەوە بۆ ٣٠٠٠.
کەواتە تەکنەلۆجیای 4K جۆرایەتیەکی زۆر بەرزترمان دەداتێ لەو تەلەفزیۆنانەی ئەمڕۆ هەن لەبازاڕەکاندا، وێنەی تۆخ تر و خاڵی زیاتر و پاراوتر بەڕەنگ.
بۆ چی 4K هەڵنەبژێردرا وەکو ناو، لەبەر ئەوەیە کە مانایەکی تەواو نابەخشێت بە تەکنەلۆجیایەکە بۆیە لە کۆنفراسی ئەلکترۆنی ساڵانەیCEA بڕیاریاندا ناوەکەی بگۆڕن بە Ultra high definition (UHD) ، بەڵام هەندیک لە کۆمپانیا ژاپۆنیەکان تا ئەمڕۆ 4K بەکاردەهێنن.
شایانی ئاماژەیە وردی 4K (٢١٦٠ بە ٣٨٤٠) ئەمە تەنیا لایەنی کەمی مەرجەسەپێنراوەکانی ئەم تەکنەلۆجیایە، بەڵکو هەندێک خوازیارن UHD بەرتر بکەنەوە بۆ 8K واتە وردی دەگەیەننە (٧٦٨٠ بە ٤٣٢٠) ، بەڵام بۆ ساڵی ٢٠٢٠.
[img]http://www.flatpanelshd.com/pictures/lg84europe-1l.jpg[/img]
لەوانەیە گرنترین پرسیار کە لای ئێوە بەڕێز دروستبووبێت لەدوای خوێندنەوەی ئەم بابەتە ئەوەبێت کە ئایە کەی ئەم جۆرە تەلەفزیۆنانە دەکەونە بازاڕەوە یان کەی دەتوانین تەماشای فیلمێک بکەین بەم جۆرە فۆرماتە نوێیە؟
هەواڵی خۆش ئەوەیە کە ئێستا هەندێک لەکۆمپانیاکانی وەکو سۆنی شارب و ئێڵجی وە توشیبا سازو ئامادەن بۆ فرۆشتنی ئەم جۆرە تەلەفزیۆنانە وە هەندێک لە سینەماکانی وڵاتە پێشکەتووەکان فیلمەکانیان بە فۆرماتی 4k نماییشدەکەن.
هەواڵی ناخۆشیش ئەوەیە کە نرخی ئەم تەلەفزیۆنانە لە ئێستادا زۆر بەرزە و لەنێوان ١٢بۆ٣٠ هەزار دۆلار دەبێت، بەڵام گرووپی شرۆڤەکەرانی گارتنەر پێشبینی دەکەن کە لەماوەی ٤بۆ٥ ساڵیتر نرخەکانی گونجاو بن بۆ کڕین.
خاڵیکی لاوازیتری ئەم تەکنەلۆجیایە خاوی هێڵی ئینتەرنێتە (بەرینباند)، چونکە فۆرماتی4k جۆرە پەڕگەیەکی زەبەلاحی دەنگ و ڕەنگ دەگوێزێتەوە، بەداخەوە ئەو هێڵانەی سەردەم توانای ئەو گواستنەوەیەی نییە، بەڵام تەکنەلۆجیا لەم بوارەشدا لە پێشەوەچووندایە و لەم ڕۆژانەدا بابەتێکم خوێندەوە کە گۆڕانکاریەکی گرنگ لەم بوارەشدا بەڕێوەیە بۆ خزمەتی زیاتری مرۆڤایەتی.
[youtube]v4qCpWZpQeg[/youtube]